MORVAN Maryvonne a skrivas    > torret eo bet ar gador dindan  pouezh e revr deo.  > Evidon me ez eus ur fazi, va c'helenner a gav dezhan  > eo hep fazi avat; Daoust hag en e ranker lakaat ar  > c'hemmadur dre vlotaat war an anv gwan "teo" ?  > peseurt levezhon en deus ar gerr perc'hennan war an  > anv gwan staget ouzh un anv ?      Gant ho kelenner emañ ar gwir rak un nebeud gerioù gourel a zo (avel, amzer, aer, c'hwezh, lann, lur ha REVR) a vez graet war o lerc'h kemmadurioù dre vlotaat. Taolit ur sell war yezhadur F.  Kervella (pajenn 99, niverenn 159) hag e kavot: revr dev, revr dorret, daou revr vras...    Evit pezh a sell ouzh levezon ar ger perc'hennañ war un anv ha na zeu ket diouzhtu war e lerc'h, setu petra a lavar F. Kervella (pajenn 97, niverenn 151):    «Pa vez an anv-gwan "gwir" ha dreist-holl "holl" o tont war-lerc'h an anvioù-gwan perc'hennañ _va, he, o_, e vez graet peurvuiañ en anv war-lerc'h ar c'hemmadur dre c'hwezhañ kentoc'h eget ar c'hemmadur dre vlotaat:    - he holl  feadra (kentoc'h eget he holl beadra)  - va holl zud (kentoc'h eget va holl dud)  - o holl fer (kentoch eget o holl ber)    Goude "he" dreist-holl eo ret-mat ober ar c'hemmadur-se o vezañ ma ne vez ket a gemm etre distagadur "he" (gwregel) hag "e" (gourel).»    A galon    FL